**Základná škola v Kalinkove**

**Vás pozýva na zápis do 1. ročníka**

1. **apríla 2021 od 14:30 do 18:30 hod.**

**Prijímame deti bez ohľadu na trvalý pobyt.**



**Naša škola ponúka:**

* **Kvalifikovaný tím pedagogických zamestnancov vrátane školskej špeciálnej pedagogičky, školského psychológa a asistentov učiteľa**
* **Anglický jazyk nad rámec štátneho vzdelávacieho programu už od 1.ročníka zadarmo, v rámci rozvrhu**
* **Nová počítačová učebňa, vyučovanie s tabletmi, interaktívne tabule v každej triede**
* **Krásny areál, ktorý využívame na vyučovanie pod holým nebom**
* **Školská knižnica s aktuálnymi titulmi, zabezpečujeme knihy na povinné čítanie**
* **Školský klub detí od 6:30 do 17:00 , záujmové krúžky zdarma, školská jedáleň**

**Zápis sa kvôli epidemiologickej situácii bude konať bez osobnej prítomnosti dieťaťa. Dostaví sa jeden zo zákonných zástupcov a predloží:**

1. Rodný list dieťaťa
2. Občiansky preukaz
3. Prihlášku do 1.ročníka (podpísanú obidvomi zákonnými zástupcami aj v prípade, že manželia nežijú v spoločnej domácnosti)
4. Správu o vyšetrení školskej zrelosti alebo zdravotnom znevýhodnení dieťaťa (iba ak ste absolvovali diagnostické vyšetrenie)

O prijatí dieťaťa na povinnú školskú dochádzku rozhodne riaditeľka školy do 15.6.2021.

O pokračovaní vzdelávania v materskej škole (v prípade, že dieťa narodené do 31.8.2015 nedosiahne školskú zrelosť) rozhoduje riaditeľka materskej školy na základe písomného súhlasu zariadenia výchovného poradenstva a prevencie a písomného informovaného súhlasu všeobecného lekára pre deti a dorast a s informovaným súhlasom zákonného zástupcu.

**PaedDr. Emerita Holeková, riaditeľka ZŠ Kalinkovo**